Corporació Catalana de Mitjans Audiovisuals

La Corporació Catalana de Mitjans Audiovisuals (CCMA) (n'asturianu, Corporación Catalana de Medios Audiovisuales) ye un muérganu de la Generalitat de Cataluña encargáu de producir y difundir productos audiovisuales velando pola normalización llingüística y cultural de Cataluña. Foi creada nel añu 1983. Hasta l'añu 2007 deniminose Corporació Catalana de Ràdio i Televisió (CCRTV) (n'asturianu Corporación Catalana de Radio y Televisión). La CCMA ye miembru de la Federación d'Organismos de Radio y Televisión Autonómiques (FORTA).

 Historia 
El 29 de setiembre de 1982 el Conseyu Executivu del Gobiernu de la Generalitat de Cataluña aprueba a Llei que regula la creación del ente públicu Corporació Catalana de Mitjans Audiovisuals, nomada n'aquel momentu y hasta l'añu 2007 como Corporació Catalana de Ràdio i Televisió. El testu final, foi aprobáu por consensu del Parlament el 18 de mayu de 1983.

Nesi mesmu añu entamen les obres de construcción de los estudios de Televisió de Catalunya en Sant Joan Despí, metanes Catalunya Ràdio entama les sos emisiones radiofóniques el 20 de xunu dende les sos instalaciones en Diagonal 614.

La Corporación habilita nesti tiempu'l centru emisor del Tibidabo, qu'entama a emitir la carta de axuste de TV3 de ocho de la mañana a nueve de la nueche. El 10 se setiembre tien llugar la primer emisión esperimental nun programa coordináu por Lluis M. Güell y presentáu por Àngels Moll y Joan Pera. El presidente de la Generalitat, Jordi Pujol, lleyó un mensaxe onde remarcó la importancia del nuevu mediu de comunicación como ferramienta de normalización llingüística. 

N'ochobre, Catalunya Ràdio entama les sos emisiones regulares y tres meses dempués, el 16 de xineru de 1984 entama a emitir TV3. Les señales de Catalunya Ràdio y TV3 comiencen a espardese pel territoriu catalán, llegando a Andorra y norte de la Comunidá Valenciana en 1985.

Nun sería, ensin embargu, hasta 1988 cuanto TV3 entame les sos emisiones n'aranés dientru del Valle d'Arán. Nesti mesmu añu entamen les emisiones regulares de la segunda canal de la Televisió de Catalunya, 33.

Nel añu 1989, TV3 Y Catalunya Ràdio entamen un procesu de descentralización de los sos servicios informativos con delegaciones nes cuatro provincies catalanes. Asina mesmo, TV3 pon en marcha el serviciu de teletestu.

Coincidiendo cola festividá de la Diada, el 11 de setiembre de 1992 entamen les emisiones de Catalunya Informació, dedicada les 24 hores a la emisión de noticies en catalán.

En 2005 los gobiernos catalán y balear roblen un alcuerdu pol qu'intercambien les señales de les sos televisones autonómiques. TV3 estiende la so cobertura a les Islles Baleares ya IB3 fai lo mesmo en Cataluña. Nesti añu, Televisió de Catalunya llanza la canal K300

 Grupu 
 Empreses de la CCMA 
 Televisió de Catalunya
 TV3
 3/24
 Super3
 33
 Esport3
 TV3CAT
 TV3HD
 TV3 3D
 Catalunya Ràdio SGR
 Catalunya Ràdio
 Catalunya Informació
 Catalunya Música
 iCat fm
 CCRTV Interactiva
 Activa Multimedia Dixital
 CCRTV Servicios Xenerales

 Empreses participaes pola CCMA 
 Axencia Catalana de Noticies (Participación mayoritaria)
 Vang 3 Publicaciones (Xunto a La Vanguardia)

 Direutores Xenerales 
 Pere Cuxart i Bartolí 1983-1984
 Josep Caminal i Bahía 1984
 Joan Granados i Llevarán 1984-1995
 Jordi Vilajoana i Rovira 1995-1999
 Luis Oliva Vázquez de Novoa 1999
 Miquel Puig i Raposo 2000-2002
 Vicenç Villatoro i Lamolla 2002-2004
 Joan Majó i Cruzate 2004-2008
 Rosa Cullell 2008-Anguaño

 Referencies 

 Enllaces esternos 

 Web de la Corporación Catalana de Medios Audiovisuales (en catalán, castellanu, inglés y francés)
 Web de Televisión de Catalunña (en catalán)
 Web de Catalunya Radio SGR (en catalán)
 Portal de noticias 3cat24.cat (en catalán)

Categoría:Medios de comunicación d'España
Categoría:FORTA
Categoría:Cataluña